|  |  |
| --- | --- |
| Številka: 007-35/2025-6 | |
| Ljubljana, 15. 5. 2025 | |
| EVA 2024-2560-0039 | |
| GENERALNI SEKRETARIAT VLADE REPUBLIKE SLOVENIJE  [gp.gs@gov.si](mailto:gp.gs@gov.si) | |
| **ZADEVA: Uredba o spremembi Uredbe o Krajinskem parku Goričko – predlog za obravnavo** | | | | |
| **1. Predlog sklepov vlade:** | | | | |
| Na podlagi prvega in petega odstavka 49. člena Zakona o ohranjanju narave (Uradni list RS, št. 96/04 – uradno prečiščeno besedilo, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18, 82/20, 3/22 – ZDeb, 105/22 – ZZNŠPP in 18/23 – ZDU-1O) je Vlada Republike Slovenije na …..seji dne ….. sprejela naslednji  SKLEP:  Vlada Republike Slovenije je izdala Uredbo o spremembi Uredbe o Krajinskem parku Goričko, ki se objavi v Uradnem listu Republike Slovenije.  Barbara Kolenko Helbl  GENERALNA SEKRETARKA  Prejmejo:  - Ministrstvo za naravne vire in prostor,  - Javni zavod Krajinski park Goričko,  - Služba Vlade Republike Slovenije za zakonodajo. | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | |
| / | | | | |
| **3.a Osebe, odgovorne za strokovno pripravo in usklajenost gradiva:** | | | | |
| - dr. Katarina Groznik Zeiler, generalna direktorica Direktorata za naravo, Ministrstvo za naravne vire in prostor,  - mag. Suzana Zupanc Hrastar, vodja Sektorja za naravne vrednote in zavarovana območja, Direktorat za naravo, Ministrstvo za naravne vire in prostor in  - Janja Gregorin, podsekretarka, Sektor za naravne vrednote in zavarovana območja, Direktorat za naravo, Ministrstvo za naravne vire in prostor. | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | |
| / | | | | |
| **4. Predstavniki vlade, ki bodo sodelovali pri delu državnega zbora:** | | | | |
| / | | | | |
| **5. Kratek povzetek gradiva:** | | | | |
| Predlog Uredbe o spremembi Uredbe o Krajinskem parku Goričko spreminja obdobje veljavnosti načrta upravljanja zavarovanega območja Krajinski park Goričko s pet na deset let. S tem se izenačuje z drugimi državnimi zavarovanimi območji. | | | | |
| **6. Presoja posledic za:** | | | | |
| a) | javnofinančna sredstva nad 40.000 EUR v tekočem in naslednjih treh letih | | | NE |
| b) | usklajenost slovenskega pravnega reda s pravnim redom Evropske unije | | | NE |
| c) | administrativne posledice | | | NE |
| č) | gospodarstvo, zlasti mala in srednja podjetja ter konkurenčnost podjetij | | | NE |
| d) | okolje, vključno s prostorskimi in varstvenimi vidiki | | | NE |
| e) | socialno področje | | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | NE |
| **7.b Predstavitev ocene finančnih posledic pod 40.000 EUR:**  **/** | | | | |
| **8. Predstavitev sodelovanja z združenji občin:** | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | NE | |
| Gradivo (predpis) ni bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Gradivo ni take narave, da bi ga bilo potrebno poslati združenjem v mnenje. | | | | |
| **9. Predstavitev sodelovanja javnosti:** | | | | |
| Gradivo je bilo predhodno objavljeno na spletni strani predlagatelja: | | | DA | |
| Gradivo je objavljeno na spletni strani E-demokracije od 1.4. 2025 do 15. 4. 2025. | | | | |
|  | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | DA | |
| **11. Gradivo je uvrščeno v delovni program vlade:** | | | NE | |
| Jože Novak  MINISTER | | | | |

|  |
| --- |
|  |

**PREDLOG**

**(EVA 2024-2560-0039)**

Na podlagi prvega in petega odstavka 49. člena Zakona o ohranjanju narave (Uradni list RS, št. 96/04 – uradno prečiščeno besedilo, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18, 82/20, 3/22 – ZDeb, 105/22 – ZZNŠPP in 18/23 – ZDU-1O) Vlada Republike Slovenije izdaja

U R E D B O   
o spremembi Uredbe o Krajinskem parku Goričko

1. člen

V Uredbi o Krajinskem parku Goričko (Uradni list RS, št. 101/03 in 46/14 – ZON-C) se v 16. členu v prvem odstavku beseda »petih« nadomesti z besedo »desetih«.

**KONČNA DOLOČBA**

**2. člen**

Ta uredba začne veljati naslednji dan po objavi v Uradnem listu Republike Slovenije.

Št. 007-35/2025-6

Ljubljana, dne 15. maja 2025

EVA 2024-2560-0039

Vlada Republike Slovenije

dr. Robert Golob  
 predsednik

**OBRAZLOŽITEV:**

**1. Pravna podlaga**

Zakon o ohranjanju narave (Uradni list RS, št. 96/04 – uradno prečiščeno besedilo, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18, 82/20, 3/22 – ZDeb, 105/22 – ZZNŠPP in 18/23 – ZDU-1O; v nadaljnjem besedilu: ZON) v prvem odstavku 49. člena določa, da se naravne vrednote zavarujejo z aktom o zavarovanju naravne vrednote. V petem odstavku 49. člena je Vlada Republike Slovenije določena za sprejem akta o zavarovanju.

**2. Rok za izdajo predpisa, ki ga je določil zakon**

Zakon ni določil roka za izdajo predpisa.

**3. Splošna obrazložitev**

Predlagana sprememba je sistemsko poenotenje obdobja veljavnosti načrtov upravljanja za vsa državna zavarovana območja.

**4. Predstavitev presoje posledic na posamezna področja**

Z naslovnim aktom se ne posega v obstoječa razmerja na način, ki bi povzročil posledice na kateremkoli področju.

**5. Izjava o skladnosti predloga predpisa s pravnimi akti Evropske unije in korelacijska tabela, če gre za prenos direktive.**

Osnutek uredbe ni predmet prenosa pravnih aktov Evropske unije.

**II. VSEBINSKA OBRAZLOŽITEV PREDLAGANIH REŠITEV**

V Uredbi o Krajinskem parku Goričko (Uradni list RS, št. 101/03 in 46/14 – ZON-C) je določeno, da se upravljanje parka izvaja na podlagi sprejetega načrta upravljanja parka, ki ga za obdobje petih let sprejme vlada. Predlagana sprememba petletno obdobje podaljšuje na deset let. S tem se obdobje veljavnosti načrta upravljanja izenačuje z naslednjimi državnimi zavarovanimi območji, pri katerih načrt upravljanja velja deset let, in sicer s Krajinskim parkom Ljubljansko barje, s Krajinskim parkom Strunjan, s Triglavskim narodnim parkom in s Krajinskim parkom Radensko polje.

S podaljšanjem časa veljavnosti načrta upravljanja se zmanjša administrativno breme za Javni zavod Krajinski park Goričko in za Ministrstvo za naravne vire in prostor, poleg tega se tudi časovno daljše aktivnosti v načrtu upravljanja lažje načrtujejo.